text:  Festspil i Kolding er aflyst
  20 april 2012 kl. 13.17
  Dronning Dorothea Teatrets bestyrelse har besluttet at aflyse festspillet på Kolding Amfiscene til sommer. Det har ikke været muligt at finde skuespillere nok.
  Sommerforestillingen skulle have været Mormors Kolonihavehus. Men i løbet af foråret har det ikke været muligt at besætte det antal roller, som stykket kræver. Der har været holdt flere auditions - og foreningen har søgt efter skuespillere andre steder. 
  Samtidig var produktionsledelse og byggehold ikke på plads. 
  - Derfor valget om aflysning, da vi ikke vil gå på kompromis med vore kvalitetskrav til opsætning og afvikling af vore produktioner på Amfiscenen og i teaterbygningen i Zahnsgade, skriver Dronning dorothea Teatret i en pressemeddelelse.
  